title: Περιβαλλοντική αξιολόγηση με χρήση του πίνακα ισορροπημένης στοχοθεσίας (Balanced Scorecard) σε Δημοτική Επιχείρηση Ύδρευσης - Αποχέτευσης
title: Environmental assessment using the Balanced Scorecard in a Municipal Water Supply and Sewerage Company
Creators: name: Κτιστακη Μαργαριτα
Publisher: name: Technical University of Crete
Year: 2018

description: Η κλιματική αλλαγή αποτελεί μείζον πρόβλημα των τελευταίων χρόνων ενώ οι συνέπειες αυτής έχουν επηρεάσει ποικίλες και σημαντικές πτυχές της σύγχρονης καθημερινότητας. Από αυτό ωστόσο, επηρεάζεται ξεκάθαρα ο τρόπος λειτουργίας των επιχειρήσεων. Επομένως έχει δημιουργηθεί η ανάγκη για σχεδιασμό νέων δυναμικών συστημάτων μέτρησης απόδοσης, τα οποία συνδυάζουν την επίτευξη του οράματος ή των στρατηγικών δράσεων ενός οργανισμού, σε αντιστοιχία με την ελαχιστοποίηση των αρνητικών επιπτώσεων που αυτό μπορεί να προκαλέσει στο περιβάλλον. Ένα τέτοιο στρατηγικό εργαλείο είναι ο πίνακας ισορροπημένης στοχοθεσίας (Balanced Scorecard) που πρωτοδημοσιεύτηκε από τους Kaplan και Norton το 1992 και έκτοτε έχει εξελιχθεί σε διάφορες μορφές όπως το Eco, Green ή το Sustainability Balanced Scorecard. Στην παρούσα διπλωματική θα εφαρμοστεί ένας συνδυασμός των παραπάνω συστημάτων σε μια δημοτική επιχείρηση ύδρευσης και αποχέτευσης. Σκοπός είναι να αναπτυχθεί και να εφαρμοστεί μία σειρά στρατηγικών εργαλείων σχεδιασμού ώστε να είναι εφικτή η υλοποίηση των στόχων και των υπηρεσιών αυτής, έχοντας ως βάση τον περιορισμό των επιβλαβών παραγώγων και των επιπτώσεων στο περιβάλλον, καθώς και την προώθηση της βιωσιμότητας. Ο σχεδιασμός του Green Balanced Scorecard ξεκινά με τη σαφή ανάπτυξη της αποστολής της επιχείρησης και στη συνέχεια τη μελέτη των προοπτικών απόδοσης που πραγματοποιείται στο πλαίσιο τεσσάρων βασικών διαστάσεων: της χρηματοοικονομικής διάστασης, της διάστασης πελατών, της διάστασης εσωτερικών διαδικασιών και της διάστασης μάθησης και ανάπτυξης, προσαρμοσμένες για ‘πράσινους’ στόχους. Για να επιτευχθεί η μελέτη της απόδοσης στις παραπάνω διαστάσεις, επιλέχθηκαν οι κατάλληλοι δείκτες ώστε να πραγματοποιηθεί η συσχέτιση με το όραμα της επιχείρησης, έχοντας ωστόσο έναν μετρήσιμο χαρακτήρα. Το Green Balanced Scorecard σύστημα που αναπτύχθηκε στα πλαίσια της συγκεκριμένης εργασίας, εφαρμόζεται στη Δημοτική Επιχείρηση Ύδρευσης – Αποχέτευσης Χανίων , με στόχο τον έλεγχο της εγκυρότητας του συγκεκριμένου πλαισίου, αλλά και την περιβαλλοντική αξιολόγηση της συγκεκριμένης επιχείρησης.
description: In recent years climate change has become an issue of major concern, essentially affecting people's life on several aspects. One typical example amongst others has been the impact on a wide range of business functions.  On such basis there is currently an eminent need to design some new dynamic performance systems, which driven by an organization’s vision, will aim to implement the essential strategies to minimize potential environmental impacts. One such strategic tool has been the Balanced Scorecard, initially published by Kaplan and Norton in 1992, which has currently evolved into various forms such as Eco, Green or Sustainability Balanced Scorecard. In this thesis, I will address the potential outcomes from a presumed application of the aforementioned systems on a local irrigation and sewerage service. Main aim is to develop and deliver certain strategic tools that will achieve essential reduction of harmful environmental derivatives and promote sustainability for the public interest. The Green Balanced Scorecard design starts by defining the business targets followed by assessing the performance based on four key outcomes: the financial perspective, costumers’ perspective, internal processes perspective and growth & learning perspective of personnel primarily tailored to ''the green goals''. In order to assess the outcomes of above venture, the appropriate indicators are chosen to correlate with the original vision of the business. The Green Balanced Scorecard system, designed for the purpose of this project, is currently testing its potentials on the Local irrigation services of Chania, to confirm its integrity as environmental blueprint whilst assessing environmental targets on the specific institution.